Eesti jalgpallikoondise kapteni Ragnar Klavani koduklubi Liverpool alistas Meistrite liiga viimase eelringi korduskohtumises kodus sakslaste Hoffenheimi 4:2 ja kahe mängu summas 6:3.
Võõrsil 2:1 võitnud Liverpool pani kordusmängus asjad paika juba paarikümne minutiga, asudes Emre Cani kahest ja Mohamed Salah' ühest väravast juhtima 3:0.
Kuigi varakult väljakule vahetatud Mark Uth lõi juba 28. minutil ühe tagasi, siis mängu käiku pöörde toomiseks sellest mõistagi ei piisanud: Roberto Firmino lõi 63. minutil 4:1 ja Sandro Wagner 79. minutil lõppseisuks 4:2.
Klavan alustas mängu 88. minutil varumeestepingilt, vahetades välja ründaja Sadio Mane. Algrivistuses tulid keskkaitsjastest väljakule Dejan Lovren ja Joel Matip. 65. minutil sai platsile veel üks Liverpooli keskkaitsja Joe Gomez.
Toimetaja: Siim Boikov